
ЗАПИСНИК

СА ПЕДЕСЕТ ОСМЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 1. октобра 2026. године, у сали Градског већа града Чачка, са почетком у 14,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 58. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  12 чланова и то:  Владан Милић, др Иван Глишић, Александар Максимовић, Милка Владисављевић, др Славица Драгутиновић, Александр Каплановић, Бранка Павловић, Драган Штављанин, Милош Обреновић и др Милош Папић, Владимир Ристовић и Душан Радојевић, a одсутан је Милун Тодоровић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Мирослав Петковић, начелник Градске управе за стручне послове Скуппштине, Градоначелника и Градског већа

· Дејан Рашић, начелник Градске управе за урбанизам

· Љиљана Станишић, начелник Градске управе за опште и заједничке послове

· Радомир Тајсић, начелник Градске управе за финансије

· Драган Николић, в.д. директор ЈКП „Комуналац“ Чачак

· Зоран Благојевић, директор ЈКП „Паркинг сервис“ Чачак

· Стефан Петровић, директор ЈКП „Моравац“ Мрчајевци

·    представници средстава јавног информисања
***
У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу. 

Питао је да ли има још предлога за измену или допуну дневног реда. 

Каконије било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:

1. РАЗМАТРАЊЕ ЗАХТЕВА ЈКП „КОМУНАЛАЦ“ ЧАЧАК ЗА ДАВАЊЕ ПРЕТХОДНЕ САГЛАСНОСТИ ЗА ЗАДУЖЕЊЕ УЗМАЊЕМ КРЕДИТА 
2. РАЗМАТРАЊЕ ЗАХTЕВА ЈКП „МОРАВАЦ“ МРЧАЈЕВЦИ ЗА ДАВАЊЕ ПРЕТХОДНЕ САГЛАСНОСТИ НА ОДЛУКУ О ЈЕМСТВУ ЗА КРЕДИТНО ЗАДУЖЕЊЕ

3. РАЗМАТРАЊЕ ЗАХTЕВА ЈКП „ПАРКИНГ СЕРВИС“ ЧАЧАК ЗА ДАВАЊЕ ПРЕТХОДНЕ САГЛАСНОСТИ НА ОДЛУКУ О ЈЕМСТВУ ЗА КРЕДИТНО ЗАДУЖЕЊЕ

4. ДОНОШЕЊЕ РЕШЕЊА О ПРЕНОСУ ИНВЕСТИТОРСКИХ ПРАВА „ПУТЕВИ СРБИЈЕ“ ДОО

5. ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋА БУЏЕТСКА РЕЗЕРВА
РАД ПО ТАЧКАМА ДНЕВНОГ РЕДА: 

ПРВА ТАЧКА: 
РАЗМАТРАЊЕ ЗАХТЕВА ЈКП „КОМУНАЛАЦ“ ЧАЧАК ЗА ДАВАЊЕ ПРЕТХОДНЕ САГЛАСНОСТИ ЗА ЗАДУЖЕЊЕ УЗМАЊЕМ КРЕДИТА 


У оквиру ове тачке дневног реда, Градско веће је размотрило захтев ЈКП „Комуналац“ Чачак за давање претходне сагласности за задужење узимањем кредита који је у уводном излагању детаљно образложио Драган Николић. Истакао је да је Надзорни одбор овог предузећа донео одлуку којом је одобрио кредитно задужење у износу од 300.000.000,00 динара код Банке Поштанска штедионица, уз услове које је одредила банка а један од услова јесте и јемство два јавна комунална предузећа и то ЈКП „Моравац“ Мрчајевци и ЈКП „Паркинг сервис“ Чачак.

По упознавању са захтевом, а након након дискусије Славице Драгутиновић и Владана Милића који су указали на проблеме са депонијом „Дубоко“ и рефлектовање тих проблема на пословање ЈКП „Комуналац“ Чачак  Градско веће је једногласно донело следеће

РЕШЕЊЕ

ДАЈЕ СЕ претходна сагласност Јавном комуналном предузећу за одржавање чистоће и пијаца „Комуналац“ Чачак, за задужење узимањем кредита, у износу од  300.000.000,00 динара, код Банке Поштанске штедионице, ад Београд, и то: 

· кредитно задужење у износу од 300.000.000,00 динара (без трошкова камата, накнаде за пуштање кредита у течај и осталих трошкова), намењено је за измирење обавеза према добављачима;

· кредитно задужење се узима на 60 месеци од дана пуштања кредита у течај, са грејс периодом до 6 месеци од дана пуштања кредита у течај, са начином отплате у 54 једнаке месечне рате након истека грејс периода, са променљивом каматном стопом, 3М белибор + 4% годишње;

· средства обезбеђења: менице корисника кредита ЈКП „Комуналац“ Чачак  (10 меница), јемство правног лица ЈКП „Моравац“ Мрчајевци (10 меница) и јемство правног лица ЈКП „Паркинг сервис“ Чачак (10 меница).
ДРУГА ТАЧКА:
РАЗМАТРАЊЕ ЗАХTЕВА ЈКП „МОРАВАЦ“ МРЧАЈЕВЦИ ЗА ДАВАЊЕ ПРЕТХОДНЕ САГЛАСНОСТИ НА ОДЛУКУ О ЈЕМСТВУ ЗА КРЕДИТНО ЗАДУЖЕЊЕ


Стефан Петровић, у уводном излагању по овој тачки дневног реда упознао је чланове Градског већа са захтевом ЈКП „Паркинг сервис“ Чачак за давање претходне сагласности на одлуку о јемству за кредитно задужење ЈКП „Комуналац“ Чачак о којем задужењу је говорио известилац по претходној тачки дневног реда. Истакао је да је Надзорни одбор донео одлуку о давању јемства на основу захтева ЈКП „Комуналац“ Чачак који се обратио овом предузећу за давање јемства за узимањем дугорочног кредита за обртна средства у износу од 300.000.000,00 динара у сврху измирења обавеза према добављачима ради одржавања ликвидности у случају поремећаја у наплати од стране корисника услуга и немогућности измирења текућих обавеза неопходних за пословање предузећа. 


По упознавању са захтевом Градско веће је једногласно донело следеће
РЕШЕЊЕ


ДАЈЕ СЕ претходна сагласност ЈКП „Моравац“ Мрчајевци на одлуку Надзорног одбора број 962 од 30. септембра 2026. године, о давању јемства на кредитно задужење кориснику кредита ЈКП „Комуналац“ Чачак,   код Банке Поштанске штедионице ад Београд, у укупном износу од  300.000.000,00 динара.

Образложење


ЈКП „Моравац“ Мрчајевци доставило је захтев Градском већу града Чачка за давање претходне сагласности на одлуку о давању јемства на кредитно задужење корисника кредита ЈКП „Комуналац“ Чачак код Банке Поштанске штедионице ад Београд, коју је донео Надзорни одбор ЈКП „Моравац“ Мрчајевци, дана 30. септембра 2026. године. број 962.  У захтеву се наводи да је ЈКП „Комуналац“ Чачак потребно јемство за кредитно задужење код Банке Поштанске штедионице ад Београд за узимање дугорочног динарског кредита за обртна средства у износу од 300.000.000,00 динара у сврху измирења обавеза према добављачима ради одржавања ликвидности у случају поремећаја у наплати од стране корисника услуга и немогућности измирења текућих обавеза неопходних за пословање предузећа. ЈКП „Комуналац“ Чачак је у захтеву достављеном ЈКП „Моравац“ Мрчајевци навео да је ЈКП „Паркинг сервис“ Чачак јемац II заједно са јемцем I ЈКП „Моравац“ Мрчајевци а истакнути су и посебни услови и то:

· да као корисник кредита ЈКП „Комуналац“ Чачак средства из субвенције града Чачка која буду опредељена за измиривање кредитних обавеза у складу са усвојеним Средњорочним планом пословне стратегије и развоја за период 2026-2031. година, и планом отплате кредита,  ће користити искључиво за измиривање обавеза по кредиту који је предмет одобрења;

· да се град Чачак, као оснивач ЈКП Комуналац, обавезује да Банци Поштанска штедионица за сваку буџетску годину, до коначне отплате кредита, доставља важећу одлуку о буџету града Чачка у коме ће бити видљиво планирање издвајања - субвенција за ЈКП Комуналац чија сврха је намењена сервисирању обавеза по предметном пласману, а годишњи износ субвенција мора бити усклађен са планом отплате кредита банке и стварно доспелим обавезама по основу главнице, камате и других оправданих трошкова.

Надзорни одбор ЈКП „Моравац“ Мрчајевци закључио је да је износ јемства превелики у односу на планирани годишњи пословни приход Предузећа и да једино испуњење планираних субвенција града Чачка према кориснику кредита ЈКП „Комуналац“ Чачак наведених записнику који се налази у прилогу одлуке се могу предупредити финансијски проблеми у пословању ЈКП „Моравац“ Мрчајевци.

Имајући у виду да је износ за који се даје јемство већи  од 10% од планираног годишњег прихода предузећа, то је Надзорни одбор ЈКП „Моравац“ Мрчајевци, Одлуку о давању јемства доставио на сагласност Градском већу у складу  са чланом 45. Статута овог предузећа. 

Како ЈКП „Моравац“ Мрчајевци није у могућности да самостално доноси одлуку о финансијском оптерећењу предузећа већем од 10% од планираног годишњег прихода, то је Градско веће града Чачка у складу са чланом 45. Одлуке о усклађивању оснивачког акта Јавног комуналног предузећа за водовод, одржавање чистоће и пијаца „Моравац“ Мрчајевци  са Законом о јавним предузећима, одлучило као у диспозитиву.
ТРЕЋА ТАЧКА:
РАЗМАТРАЊЕ ЗАХTЕВА ЈКП „ПАРКИНГ СЕРВИС“ ЧАЧАК ЗА ДАВАЊЕ ПРЕТХОДНЕ САГЛАСНОСТИ НА ОДЛУКУ О ЈЕМСТВУ ЗА КРЕДИТНО ЗАДУЖЕЊЕ
У оквиру ове тачке дневног реда, а након уводног излагања Зорана Благојевића који је као и претходни известилац упознао чланове Градског већа да је Надзорни одбор ЈКП „Паркинг сервис“ Чачак донео одлуку о давању јемства на кредитно задужење корисника кредита ЈКП „Комуналац“ Чачак јер се то предузеће обратило захтевом за давање јемства у коме је наведено да је услов банке јемство два јавна комунална предузећа и да је ЈКП „Паркинг сервис“ Чачак јемац II заједно са јемцем I ЈКП „Моравац“ Мрчајевци.
По упознавању са захтевом, Градско веће је једногласно донело следеће

РЕШЕЊЕ


ДАЈЕ СЕ претходна сагласност ЈКП „Паркинг сервис“ Чачак на Одлуку Надзорног одбора број 1305 од 30. септембра 2026. године, о давању јемства на кредитно задужење кориснику кредита ЈКП „Комуналац“ Чачак,   код Банке Поштанске штедионице ад Београд у укупном износу од  300.000.000,00 динара.

Образложење


ЈКП „Паркинг сервис“ Чачак доставило је захтев Градском већу града Чачка за давање претходне сагласности на одлуку о давању јемства на кредитно задужење корисника кредита ЈКП „Комуналац“ Чачак код Банке Поштанске штедионице ад Београд, коју је донео Надзорни одбор ЈКП „Паркинг сервис“ Чачак, дана 30. септембра 2026. године. број 1305.  У захтеву се наводи да је ЈКП „Комуналац“ Чачак потребно јемство за кредитно задужење код Банке Поштанске штедионице ад Београд за узимање дугорочног динарског кредита за обртна средства у износу од 300.000.000,00 динара у сврху измирења обавеза према добављачима ради одржавања ликвидности у случају поремећаја у наплати од стране корисника услуга и немогућности измирења текућих обавеза неопходних за пословање предузећа. ЈКП „Комуналац“ Чачак је у захтеву достављеном ЈКП „Паркинг сервис“ Чачак навео да је ЈКП „Паркинг сервис“ Чачак јемац II заједно са јемцем I ЈКП „Моравац“ Мрчајевци а истакнути су и посебни услови и то:

· да као корисник кредита ЈКП „Комуналац“ Чачак средства из субвенције града Чачка која буду опредељена за измиривање кредитних обавеза у складу са усвојеним Средњорочним планом пословне стратегије и развоја за период 2026-2031. година, и планом отплате кредита,  ће користити искључиво за измиривање обавеза по кредиту који је предмет одобрења;

· да се град Чачак, као оснивач ЈКП Комуналац, обавезује да Банци Поштанска штедионица за сваку буџетску годину, до коначне отплате кредита, доставља важећу одлуку о буџету града Чачка у коме ће бити видљиво планирање издвајања - субвенција за ЈКП Комуналац чија сврха је намењена сервисирању обавеза по предметном пласману, а годишњи износ субвенција мора бити усклађен са планом отплате кредита банке и стварно доспелим обавезама по основу главнице, камате и других оправданих трошкова.

Надзорни одбор ЈКП „Паркинг сервис“ Чачак закључио је да је износ јемства превелики у односу на планирани годишњи пословни приход Предузећа и да једино испуњење планираних субвенција града Чачка према кориснику кредита ЈКП „Комуналац“ Чачак наведених записнику који се налази у прилогу одлуке се могу предупредити финансијски проблеми у пословању ЈКП „Паркинг сервис“ Чачак.

Имајући у виду да је износ за који се даје јемство већи  од 10% од планираног годишњег прихода предузећа, то је Надзорни одбор ЈКП „Паркинг сервис“ Чачак, Одлуку о давању јемства доставио на сагласност Градском већу у складу  са чланом 45. Статута овог предузећа. 

Како ЈКП „Паркинг сервис“ Чачак није у могућности да самостално доноси одлуку о финансијском оптерећењу предузећа већем од 10% од планираног годишњег прихода, то је Градско веће града Чачка у складу са чланом 44. Одлуке о усклађивању оснивачког акта Јавног комуналног предузећа „Паркинг сервис“ Чачак  са Законом о јавним предузећима, одлучило као у диспозитиву.

ЧЕТВРТА ТАЧКА:
ДОНОШЕЊЕ РЕШЕЊА О ПРЕНОСУ ИНВЕСТИТОРСКИХ ПРАВА „ПУТЕВИ СРБИЈЕ“ ДОО

У оквиру ове тачке дневног реда, а након уводног излагања Дејана Рашића, Градско веће је једногласно донело следеће

Р Е Ш Е Њ Е

о преносу инвеститорских права  “Путеви Србије” д.о.о.


I ПРЕНОСЕ СЕ инвеститорска права “Путеви Србије“ д.о.о. Булевар краља Александра бр.282 Београд, Звездара, матични број: 20132248, ПИБ: 104260456 за потребе извођења радова на рехабилитацији путева у укупној дужини L=7,92 km и то: МЗ Бељина, деоница од државног пута IБ реда ка Придворици, дужине L=0,70km, ширине b=5,0m; МЗ Катрга, Јанковића пут, дужине L=1,15km, ширине b=4,0m; МЗ Мрчајевци, Панићи–Алексићи, дужине L=2,5km, ширине b=3,0 m; МЗ Парменац, пут кроз Маџаревац (Петровића раскрсница–државни пут) дужине L=0,15km и L=0,30km, ширине  b=4,50-3,50m; МЗ Прељина, пут поред „ Inter Cars-4“ дужине L=0,16km, ширине b=4,0m; МЗ Премећа, Брашњевића пут (главни пут) дужине L=1,10km, ширине b=4,50m; МЗ Трнава, рехабилитација Улице игумана Пајсија, дужине L=1,70km, ширине b=5,0m; Град Чачак, рехабилитација Улице цара Лазара, дужине, L=0,16km, ширине b=6,60m са тротоарима лево и десно, дужине L= 0,16km ширине b=4,0m, на територији града Чачка.


II ОВЛАШЋУЈЕ СЕ “Путеви Србије” д.о.о. да предузима вршење инвеститорске функције у складу са свим важећим законима, правилницима и нормама који регулишу одржавање инфраструктурних објеката као и прибављање пројектне и друге потребне документације, одговарајућих одобрења за извођење грађевинских радова, као и све друге радње у поступку неопходне за спровођење поступка избора извођача радова и надзора над реализацијом тих радова.


III Средства за извођење радова на рехабилитацији путева у дужини L=7,92 km наведених у ставу I овог решења финансираће се из средстава субвенција државе број 401-00-580/2023-03 од 4. априла 2023. године.

 
IV Пренос инвеститорских права важи до завршетка извођења радова на рехабилитацији путева у дужини L=7,92 km наведених у ставу I овог решења.


V Ово решење објавити у „Службеном листу града Чачка“.

О б р а з л о ж е њ е


Заменик градоначелника града Чачка Владан Милић, поднео је иницијативу Градској управи за урбанизам бр. 463-38/2026-IV-2-07 од 30.09.2026. године за доношење одлуке о преносу инвеститорских права на “Путеви Србије” д.о.о. Уз захтев је приложен налог Министарства грађевинарства, саобраћаја и инфраструктуре за рехабилитацију пута која се финансира из средстава субвенција државе, у складу са чланом 69. Закона о путевима, у дужини L=7,92 km и то: МЗ Бељина, деоница од државног пута IБ реда ка Придворици, дужине L=0,70km ширине b=5,0m; МЗ Катрга, Јанковића пут, дужине L=1,15km, ширине b=4,0m; МЗ Мрчајевци, Панићи–Алексићи дужине L=2,5km, ширине b=3,0m; МЗ Парменац, пут кроз Маџаревац (Петровића раскрсница–државни пут) дужине L=0,15km и L=0,30km, ширине  b=4,50-3,50m; МЗ Прељина, пут поред „ Inter Cars-4“ дужине L=0,16km, ширине b=4,0m; МЗ Премећа, Брашњевића пут (главни пут) дужине L=1,10km, ширине b=4,50m; МЗ Трнава, рехабилитација Улице игумана Пајсија дужине L=1,70km, ширине b=5,0m; Град Чачак, рехабилитација Улице цара Лазара дужине, L=0,16km, ширине b=6,60m са тротоарима лево и десно дужине L= 0,16km ширине b=4,0m, од стране „Путеви Србија“ д.о.о. број 401-00-617/2023-03-659 од 29.09.2026. године, који је издат на основу Закључка Владе Републике Србије 05 број 401-1346/2026 од 12. фебруара 2026. године.

Чланом 134а став 4. Закона о планирању и изградњи ("Службени гласник РС", бр. 72/2009, 81/2009, 64/2010 – одлука УС РС, 24/2011, 121/2012, 42/2013 - одлука УС РС, 50/2013 - одлука УС РС, 98/2013 - одлука УС РС, 132/2014, 145/2014, 83/2018, 31/2019, 37/2019 - други закон, 9/2020, 52/2021, 62/2023 и 91/2025) прописано је да је инвеститор изградње општинских путева и улица јединица локалне самоуправе, или правно лице које је основано да врши инвеститорска права или коме је одлуком јединице локалне самоуправе пренето да врши инвеститорска права.

 Ставом 5. истог члана прописано је да изузетно од става 4. овог члана, јединица локалне самоуправе може одлуком надлежног органа јединице локалне самоуправе пренети инвеститорска права и на правно лице из става 3. овог члана, уз претходну сагласност тог правног лица.

Чланом 24. Закона о јавној својини ("Службени гласник РС" бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) прописано је да државни органи и организације, органи и органиозације аутономне покрајне и јединица локалне самоуправе, носиоци права коришћења из члана 18. и корисници из члана 21. овог закона управљају покретним и непокретним стварима у јавној својини које користе. Ставом 2. прописано је да управљање стварима у јавној својини у смислу става 1. овог члана, јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано.


Чланом 84. Статута града Чачка („Службени лист града Чачка“ бр. 6/2019) прописано је да Градско веће града Чачка ближе уређује прибављање, располагање, коришћење и управљање стварима у јавној својини Града у складу са важећим прописима.   

Чланом 20. Одлуке о прибављању, располагању и управљању стварима у јавној својини града Чачка („Службени лист града Чачка“ бр. 14/2018 и 8/2019) прописано је да Градско веће града Чачка доноси одлуку о извођењу радова на реконструкцији непокретности у својини Града.

Увидом у налог за рехабилитацију пута у дужини L=7,92 km и то: МЗ Бељина, деоница од државног пута IБ реда ка Придворици дужине L=0,70km ширине b=5,0m; МЗ Катрга, Јанковића пут дужине L=1,15km, ширине b=4,0m; МЗ Мрчајевци, Панићи–Алексићи дужине L=2,5km, ширине b=3,0m; МЗ Парменац, пут кроз Маџаревац (Петровића раскрсница–државни пут) дужине L=0,15km и L=0,30km, ширине  b=4,50-3,50m; МЗ Прељина, пут поред „ Inter Cars-4“ дужине L=0,16km, ширине b=4,0m; МЗ Премећа, Брашњевића пут (главни пут) дужине L=1,10km, ширине b=4,50m; МЗ Трнава, рехабилитација Улице игумана Пајсија дужине L=1,70km, ширине b=5,0m; Град Чачак, рехабилитација Улице цара Лазара дужине, L=0,16km, ширине b=6,60m са тротоарима лево и десно дужине L= 0,16km ширине b=4,0m,  од стране „Путеви Србија“ д.о.о. утврђено је да је налог издат од стране Министарства грађевинарства, саобраћаја и инфраструктуре и да се рехабилитација путева финансира из субвенција државе број 401-00-580/2023-03 од 04. априла 2023. године. 
 
Градска управа за урбанизам града Чачка утврдила је да је оправдана иницијатива за преношење инвеститорских права “Путеви Србије“ д.о.о, за потребе извођења радова на рехабилитацији путева у дужини L=7,92 km наведених у ставу I овог решења, на територији града Чачка.


На основу наведеног Градска управа за урбанизам града Чачка, доставља овај предлог решења Градском већу града Чачка ради усвајања. 

ПЕТА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋА БУЏЕТСКА РЕЗЕРВА

У оквиру ове тачке дневног реда а након уводног излагања Љиљане Станишић и дискусије Александра Максимовића који је указао на висину штете, Градско веће је једногласно донело следеће
РЕШЕЊЕ
1. Из  средстaва утврђених Одлуком о буџету града Чачка за 2026. годину („Сл. лист града Чачка“ бр. 21/2025 и 9/2026) раздео 2, Градско веће, функционална класификација 130, апропријација 19, економска класификација 499 ,,Средства резерве - Стална буџетска резерва“, извор финансирања 01 (Издаци из средстава буџета Града), Директни корисник буџетских средстава - Градско веће града Чачка, Програм 0602, Опште услуге локалне самоуправе, програмска  активност 0010 - Стална буџетска резерва, одобравају се средства у износу од 500.000,00 динара, на име помоћи за санацију штете настале услед пожара на територији града Чачка и то:
	Редни бр.
	Име и презиме
	Место
	Износ
	Оштећење

	     1.
	Небојша Зорић 
	Балуга Трнавска, бб
	500.000,00
	Стамбени и помоћни објекти


2. Средства из тачке 1. Решења распоређују се на апропријацију 59/1, Економска класификација 484 – Накнаде ште за повреде или штету насталу услед емеметнтарних непогода или других природних узрока, Функционална класификација 220,   извор финансирања 01 (Издаци из средстава буџета Града), Раздео 5, Директни корисник буџетских средстава Градска управа за опште и заједничке послове, Програм 0602 Опште услуге локалне самоуправе, Програмска активност 0014 Управљање у ванредним ситуацијама.
3. О извршењу овог решења стараће се Градска управа за финансије града Чачка. 

4. Ово решење објавити у ,,Службеном листу града Чачка“.
***
Владан Милић обавестио је чланове Градског већа да је одлучено по свим тачкама дневног реда, па је 58. седницу Градског већа закључио у 14 часова и 30 минута.  
ГРАДСКО ВЕЋЕ
Број: 06-143/2026-III
1.октобар 2026. године

Записник обрадила:

Рада Ћојбашић
ПРЕДСЕДАВАЈУЋИ СЕДНИЦОМ

Владан Милић
заменик градоначелника
Записник са 58. седнице Градског већа усвојен је на ____. седници Градског већа број 06-____/2026-III од ___________2026. године.

